Brandts Klædefabrik

Brandts Klædefabrik er et historisk bygningskompleks i centrum af Odense, og betegnes som byens helt centrale kulturcenter, bl.a. fordi området også huser nogle af byens mest markante kulturinstitutioner. Området er omkranset af den tidligere virksomhed Brandts Klædefabriks gamle bygninger som stammer helt tilbage fra starten af 1900-tallet.
Området summer med et kreativt levende miljø med små virksomheder og mange mindre livstils- og specialforretninger, caféer og spisesteder. Desuden benyttes området særligt om sommeren til koncerter på scenen ved Ampfipladsen foran Kunstmuseum Brandts, mens Farvergården ofte benyttes til aktiviteter for børnefamilier.

Historie 
1977 finder tekstilfabrikken Brandts Klædefabriks bestyrelse, at den nu forældede fabrik i en tid med lønstigninger ikke længere kan klare sig i en intens konkurrencesituation, hvor store aktører er fabrikker i lavtlønslande som Spanien og Portugal. Lagrene afvikles samme år og maskinerne sælges. Fabrikken drejer nøglen om i 1977.

Med lukningen af Brandts Klædefabrik i 1977 lå 18.000 etagemeter ubenyttede hen i Odense midtby 1982 købte to jyske købmænd Kjeld Droob og John Hanssen fabrikken, og der blev udfærdiget en lejekontrakt med købsret til Odense Kommune – denne købsret benyttede Odense Kommune sig af i 1995 for de offentlige dele af komplekset.

Ombygningen af fabrikskomplekset til kulturcenteret Brandts Klædefabrik strakte sig fra 1982 til 1986. I 1984 flyttede Danmarks Grafiske Museum (1984-2019) og Det Fynske Kunstakademi ind i bygningerne

1985 blev Lejerforeningen Brandts Klædefabrik etableret, for at sikre et samarbejde mellem alle klædefabrikkens lejere. 1987 kom Kunsthallen Brandts Klædefabrik og Museet for Fotokunst til.

Med genanvendelse af fabriksbygningerne til private og offentlige formål, bevarede man ikke kun fabriksbygningerne, men fastholdt også en del af den pågældende bys industrihistorie. Visioner om bevaring og genanvendelse blev inspiration for rapporten "Genanvendelse af Brandts Klædefabrik", som blev formuleret af rådmand Robert Dalskov og arkitekt Kristian Isager i samarbejde med en arbejdsgruppe, som var nedsat af Odense Kommune.

En levende kulturbydel 

I dag rummer de istandsatte bygninger Kunstmuseum Brandts, Tidens Samling, Café Biografen, spillestedet Magasinet, Kulturmaskinen og Studenterhuset.

Amfiscenen foran Brandts byder især i sommerhalvåret på koncerter, teater og filmforevisninger. I Brandts Passage ligger en række design- og tøjbutikker. Området rummer også cafeer og restauranter.

2009 åbnede kulturhuset "Kulturmaskinen", som har tekstil og ler-værksteder, café og mødelokaler. I Kulturmaskinens tre koncertsale, på Magasinet eller i Farvergården arrangeres året rundt foredrag, forestillinger, koncerter, comedy-shows og andre kulturelle begivenheder. Kulturmaskinen holder også kulturelle arrangementer indendørs og i "Farvergården", der er specialindrettet til udendørs kulturbegivenheder.

2013 fik området sit eget Studenterhus i det tidligere Musikbibliotek.

Kulturtilbud 
 Kunstmuseum Brandts er et museum for kunst og visuel kultur. Museets udstillinger og events kan i dag opleves på alle 4. etager
 Café Biografen er en art cine-biograf, der ligger i bygningskomplekset Brandts Klædefabrik i centrum af Odense.
 Kulturmaskinen har tekstil og ler-værksteder, café og mødelokaler og tre koncertsale
 Magasinet er et teater- og musiksted, der blandt andet anvendes til stand-up, koncerter, revyteater og filmfremvisning
 Odense Filmværksted er et åbent, kreativt værksted, hvor du kan komme ind fra gaden og prøve kræfter med filmmediet
 Odense International Film Festival er en international, kortfilmsfestival, som finder sted hvert år i august
 Studenterhus Odense har egen café og bar samt Studievalg Fyn og Studiezonen på første sal. Arrangementerne varierer, men inkluderer typisk koncerter, foredrag og stand-up m.m.
 Tidens Samling er et kulturhistorisk hands-on museum for klæder, form og bolig i det 20. århundrede

Lejere i området

Butikker 
 Allestedlund, Brandts Passage, er en blomsterbutik
 Kunstmuseum Brandts butik, er en butik med design, kunstartikler og bøger, der relaterer sig til museets mange udstillinger gennem tiden
 Collage Art, Brandts Passage, er en specialforretning inden for plakater, fotokunst, opsætning, indramning og laminering
 Creative Space, Amfipladsen, keramikmlaing og café
 Dina Vejling, Brandt Passage, er en butik med dansk kunsthåndværk
 Ingvard Christensen, Amfipladsen, er en møbelforretning
 Jean-Paul, Brandt Passage, er en herretøjsforretning
 Mortens Chokolade, Brandts Passage, chokolatier
 Nyt Syn, Brandts Passage, er en optiker og brilleforretning
 PurePope, Brandts Passage, er en garnbutik
 Reflect Skincare, Brandts Passage, er en skønhedsklinik
 By Sølvtofte, Optiker og Brillebutik
 Vivaldi, Brandts Passage, er en tøjforretning til kvinder
 Yenz, Brandts Passage, er en frisørsalon

Gastronomi 
 Brød er en bagerforretning og café
 Cafe Biografen er en er en restaurant med tre biografsale
 Café Chino er en restaurant og bar.
 Café Cuckoo’s Nest serverer brunch, caféretter og brasseriemenuer
 Fredo’s Coffee Right er en kaffebar med et sortiment af kaffedelikatesser, frugtdrikke, sandwiches og kager
 Pasfall, gourmet restaurant
 Kong Volmer
 Kulturmaskinens Café
 Seaweed
 Studenterhus Odense

Øvrige erhvev 
 Abtion
 AMOMUMS
 Capio Privathospital
 Dermal Care
 Dansk Misbrugsbehandling
 Drop in Yoga
 Focus Telemarketing
 Gain & Co
 Heidis Bier Bar
 Intelligent Banker
 Katten og Musen
 Littlebeacon
 Mageløs Graviditetsklinik
 Nguyen Studio
 Spring Production
 Studievalg Fyn
 Stupid Studio
 Reflect Skincare
 The Australian Bar

Events og festivaler 
Der er arrangementer året rundt i Brandts Klædefabrik f.eks. Lysfestival, Blomsterfestival, HCA Festivals, Odense Internationale Filmsfestival, Magisk Efterår og Jul.

Eksterne henvisninger 
 Brandtsklaedefabrik.dk - Områdets website
 Butikker i Brandts Klædefabrik 
 Spisesteder i Brandts Klædefabrik 
 Kultur i Brandts Klædefabrik 
 Øvrige erhverv i Brandts Klædefabrik 
 Aktivitetskalender for Brandts Klædefabrik

Se også 
 Kunstmuseum Brandts - Odenses og Fyns største kunstmuseum
 Brandts Klædefabrik (virksomhed) - industrivirksomhed i Odense, mellem 1869-1977

Kultur i Odense
Kulturcentre i Danmark